**Osebkov odvisnik – vaje**

**Rešitve**

**1. Pretvori osebek v osebkov odvisnik.**

Lenuh sam sebi čas krade. Kdor je len, sam sebi čas krade.

Tvoje vabilo me je razveselilo. Razveselilo me je, da si me povabil.

Moje darilo bo prispelo po pošti. Kar sem daroval, bo prispelo po pošti.

Pridni ima vedno dovolj dela. Kdor je priden, ima vedno dovolj dela.

Delavec zasluži plačilo. Kdor dela, zasluži plačilo.

Mačji rod rad lovi miši. Kdor je mačjega rodu, rad lovi miši.

**2. Osebkov odvisnik pretvori v osebek.**

Kdor je resnicoljuben, si ne maši ušes. Resnicoljub si ne maši ušes.

Kar je dano, je v zlati zemlji zakopano. Dano je v zlati zemlji zakopano.

Kar je dobro, se samo hvali. Dobro se samo hvali.

Vsem je znano, kdo je odkril Ameriko. Vsem je znan odkritelj Amerike.

Razveselilo ga je, da so ga prisrčno sprejeli. Razveselil ga je prisrčen sprejem.

Kdor je prvi, je prvak. Prvi je prvak.

Kdaj bo letalo pristalo, ni bilo natančno napovedano. Pristanek letala ni bil natančno napovedan.

**3. Dopolni pregovore z osebkovimi odvisniki.**

Kdor ne dela, naj ne je.

Katera se omoži, se v križe položi.

Kdor nima v glavi, ima v nogah.

Kdor čaka, dočaka.

Kdor laže, tudi krade.

Kdor hitro da, dvakrat da.

**4. Dopolni z osebkovim odvisnikom.**

Kdor visoko leta, nizko pade.

Kdor je priden, ta najde povsod dosti dela.

Kdor je pošten, se nikogar ne boji.

Kdor je izgubil resnico, jo bo poiskal.

**5. Obkroži glavni stavek, podčrtaj osebkov odvisnik in napiši vprašalnico zanj.**

Videlo se je, da to ni potrebno. Kdo ali kaj se je videlo?

Kdor je to storil, naj se javi sam. Kdo ali kaj naj se javi?

Ni vse zlato, kar se sveti. Kdo ali kaj ni zlato?

Kdor ne zmore tolikšnega napora, naj pove. Kdo ali kaj naj pove?

Kdor prvi pride, prvi melje. Kdo ali kaj prvi melje?

Nemogoče je, da so spremenili pot. Kdo ali kaj je nemogoče?

Zanimivo je, da človeška ribica živi le pri nas. Kdo ali kaj je zanimivo?